Návod na obsluhu teplomer Medisana 76165 tm 735 Popis prístroja

Návod na obsluhu teplomer Medisana 76165 TM 735
Popis prístroja (obrázok z cudzojazyčného manuálu):
Tlačidlo ON/OFF
LED zapnutia
Priestor na batériu
Teplotný senzor
Účel prístroja:
MEDISANA Bluetooth® – Thermometer TM 735 je bezdrôtové zariadenie na meranie telesnej teploty ľudí v podpazuší.
Zariadenie prenáša namerané hodnoty prostredníctvom Bluetooth do príslušnej aplikácie v smartfóne.
Kontraindikácie:
Zariadenie nie je vhodné na použitie v stave núdze (krízovej udalosti). Použitie prístroja u detí mladších ako 2 roky konzultujte s lekárom.
Obsah balenia:
Prosím skontrolujte či je zariadenie kompletné a či nie je poškodené. V prípade pochybností zariadenie nepoužívajte a kontaktujte predajcu alebo autorizované servisné stredisko.
V balení sú nasledovné súčasti:
1 MEDISANA Bluetooth® – Thermometer TM 735
1 krabička s 10 lepiacimi vankúšikmi
1 batéria typu CR 2025, 3V
1 otvárač na kryt batérie
1 návod na obsluhu
Obal môže byť recyklovaný, zneškodnite ho v zmysle platných predpisov.
!!! Ubezpečte sa, že obal skladujete mimo dosahu detí. Hrozí nebezpečenstvo udusenia!
Vkladanie a výmena batérie:
Teplomer MEDISANA Bluetooth® – Thermometer TM 735 je hneď pripravený na použitie, kedže batéria je už vložená v prístroji. Stačí keď potiahnutím odstránite ochrannú fóliu. Ak sa batéria vybije, vymeňte ju za novú. Na výmenu potrebujete odstrániť z prístroja kryt batérie (3) jeho otočením v smere hodinových ručičiek (na to použite mincu alebo otvárač na kryt batérie). Do prístroja vložte novú batériu toho istého typu, dbajte pritom na správnu polarizáciu +-. Kryt batérie vložte ne miesto a otočte proti smeru hodinových ručičiek.
Stiahnutie aplikácie:
Aplikáciu „MEDISANA Thermo App“ si stiahnite zdarma na váš smartfón z Google Play Store alebo Apple App Store.
Zavedenie a pripojenie:
Na zariadení iOS alebo Android si aktivujte Bluetooth. Na prístroji edisana stlačte a podržte tlačidlo ON/OFF (1) minimálne 2 sek a tým teplomer zapnete. LED (2) sa rozsvieti. Na smartfóne spustite aplikáciu Medisana aby sa nadviazalo spojenie medzi teplomerom a smartfónom. Ak sa spojenia nadviaže, na displeji smartfónu sa zobrazí teplota. Aby nedošlo k prerušeniu aplikácie prichádzajúcimi hovormi, odporúčame smartfón prepnúť do letového režimu so zapnutým Bluetooth.
Meranie telesnej teploty:
Pred meraním teploty zabezpečte pacientovi kľudový režim na cca 5 minút. Očistite podpazušie v mieste merania teploty. Lepiaci vankúšik (po odstránení ochrannej fólie) nalepte do stredu prístroja na tú stranu, kde sa nachádza kryt batérie (senzor nesmie byť prekrytý). Prístroj nalepte pacientovi na kožu do podpazušia (viď obrázok). Ruku pripažte a pevne pritlačte k telu na minimálne 8 minút. Na zabezpečenie najlepšieho spojenia by vzdialenosť medzi prístrojom a smartfónom nemala prekročiť 3 metre. Taktiež by mal byť smartfón umiestnený smerom k paži, pod ktorou meriate teplotu. Maximálna prípustná vzdialenosť pri ideálnych podmienkach (žiadne prekážky medzi teplomerom a smartfónom) je 10 metrov. Na displeji smartfónu sa zobrazí teplota.
Sledovanie telesnej teploty:
Pre nepretržité sledovanie telesnej teploty si môžete vytvoriť užívateľské kontá v Medisana aplikácii, ktorá je dostupná cez internej alebo sieť. Tak budete schopný (po prihlásení na konto) kdekoľvek sledovať telesnú teplotu. Venujte pozornosť pokynom aplikácie Medisana.
Funkcie tlačidla ON/OFF:
Tlačidlo ON/OFF (1) má nasledovné funkcie:
Stlačenie a držanie 2 sek – zapnutie prístroja, LED (2) sa rozsvieti
Krátke stlačenie – overenie stavu prístroja. LED (2) 1 x krátko blikne znamená úspešné naviazanie spojenia s aplikáciou v smartfóne, LED 2 x blikne – nie je spojenie s aplikáciou. LED sa nerozsvieti – zariadenie je vypnuté.
Stlačenie 2x a držanie 2 sek – LED (2) sa rozsvieti na 2 sekundy a zariadenie sa následne vypne.
POZNÁMKA: Ak zariadenie nemá spojenie s aplikáciou po dobu 60 minút alebo nie je v kontakte s telom, vypne sa automaticky.
Čistenie a dezinfekcia:
Na čistenie prístroja použite makkú handričku mierne navlhčenú v roztoku saponátu alebo 75% alkohole. Nedovoľte tekutine preniknúť do prístroja. Prístroj používajte až po vysušení.
Na čistenie nikdy nepoužívajte agresívne čistiace prostriedky ani kefy.
Ak prístroj nebudete dlhšiu dobu používať, vyberte batériu.
Prístroj nevyžaduje žiadnu kalibráciu v prípade, že je používaný podľa návodu na obsluhu.
Technická špecifikácia:
Model: MEDISANA Bluetooth® – Thermometer TM 735
Zdroj napätia: 3V = 1 x CR 2025
Rozsah merania: 25 ºC – 45 ºC
Presnosť merania: ±0,05 ºC pri 35 ºC – 38,5 ºC
±0,1 ºC pod 35 ºC a nad 38,5 ºC
Podmienky prostredia: od +5 ºC do + 40 ºC, rel. vlhkosť 15-85%
Podmienky skladovania: od 0 ºC do + 50 ºC, rel. vlhkosť 10-85%
Kompatibilita: iOS v 7.0 a novšia, Android v 4.3 a novšia, Bluetooth v 4.0 a novšia
Rozmery: cca 51,9 x 31,6 x 6,5 mm
Hmotnosť: cca 6 g bez batérie
Kód: 76165
EAN: 4015588 76165 2
Na výrobok sa poskytuje kupujúcemu záruka na
dobu 36 mesiacov odo dňa predaja.
Záruka sa vzťahuje na dohodnutý účel používania, ktorým je určenie výrobku výhradne pre použitie v domácnosti. V prípade použitia výrobku pre profesionálnu prevádzku sa záručná doba skracuje na 1/5 pôvodnej doby.
Bezplatnú opravu v záručnej dobe prevedie po predložení správne a úplne vyplneného záručného listu + bloku o kúpe tovaru odborná opravovňa servisnej siete: PREMT, s.r.o., Skladová 1, 917 01 Trnava.
Zo záruky sú vylúčené závady spôsobené:
Používaním spotrebiča v rozpore s týmto návodom na obsluhu
Prirodzeným opotrebením spotrebiča
Živnostenským, priemyselným použitím spotrebiča
Vonkajšími vplyvmi ako je poškodenie počas dopravy, pádom alebo nárazom, pôsobením vonkajších teplôt, vplyvom chemického alebo elektrochemického pôsobenia (napr. vody, kyselín, či zásad)
Ostatnými mechanickými poškodeniami.
Použitím neoriginálnych súčiastok
Ak opravu nezveríte autorizovanému servisu
Záruka sa nevzťahuje na vady spôsobené neprimeraným zaobchádzaním s výrobkom, používaním výrobku v nesúlade s návodom na obsluhu, alebo prevedením neodborných zásahov na výrobku kupujúcim či inou neoprávnenou osobou.
Výrobok: Teplomer TM 735
Typ výrobku: MEDISANA 76165
Výrobné číslo: ............................. Dátum predaja: ................................................
Meno a adresa kupujúceho: ....................................................................................................................
.................................................................................................................................
Tel.: ......................................
Razítko a podpis predávajúceho: ...........................................................................
|